Rikunarita-ORG/Wikinium huggingface dataset:
# GitHub

GitHub
**GitHub**（粵拼：粵化口語音：git1 hap1）係一個基於Git版本控制系統嘅軟件開發協作平台，提供遠端代碼倉庫（repository）服務，方便開發者托管、管理同協作開發代碼項目。GitHub喺2008年創立，總部設喺美國三藩市，現時係全球最受歡迎嘅開源項目同軟件協作平台之一。2018年，GitHub被微軟（Microsoft）以75億美元收購。

## GitHub同Git嘅關係

GitHub同Git係唔同嘅概念：

* Git係一個版本控制系統，主要負責追蹤文件更改。
* GitHub係一個基於Git嘅平台，提供遠端倉庫托管同協作開發功能。

簡單嚟講，Git係工具，而GitHub係服務。

## 歷史

* 2008年：GitHub由Tom Preston-Werner、Chris Wanstrath、PJ Hyett同Scott Chacon創立。
* 2012年：GitHub已經成為全球最大嘅開源代碼托管平台，擁有超過100萬個倉庫。
* 2018年：微軟正式收購GitHub，並承諾保持GitHub嘅開放性。
* 2020年：GitHub宣布免費提供無限私有倉庫，吸引更多用戶使用。

## 主要功能

GitHub最核心嘅功能係為開發者提供Git遠端倉庫服務，同時仲有其他多方面嘅協作功能，方便團隊開發同開源社區運作。以下係GitHub嘅主要功能：

版本控制
GitHub基於Git版本控制系統，開發者可以喺平台上追蹤代碼更改、管理分支同合併代碼。

倉庫（Repository）
倉庫係GitHub嘅基本單位，用嚟儲存項目代碼、文檔同歷史記錄。倉庫可以設置為公開（Public）或者私有（Private），公開倉庫可以俾任何人瀏覽同貢獻，私有倉庫則只限指定用戶訪問。

Pull Request
Pull Request（PR）係GitHub用嚟協助開發者提交代碼更改嘅工具。透過PR，用戶可以請求將自己分支嘅更改合併到主分支，並進行代碼審查（Code Review）。

Issue Tracking
GitHub提供Issue功能，方便用戶記錄同追蹤項目中嘅Bug、功能需求或者其他問題，並進行討論。

GitHub Actions
GitHub Actions係一個內置嘅持續集成/持續部署（CI/CD）工具，用戶可以自動化測試、部署同其他工作流程。

Wiki
每個GitHub倉庫都可以附帶一個Wiki，用嚟存放項目文檔或者其他相關資料。

社交功能
GitHub唔單止係一個技術平台，亦都有類似社交網絡嘅功能，例如：

* 用戶可以關注（Follow）其他開發者。
* 對代碼倉庫進行Star（收藏）或者Fork（複製倉庫）。
* 參與其他人項目嘅討論。

## 使用場景

GitHub適用於多種場景，包括：

* 個人項目：開發者可以用GitHub托管自己嘅代碼，方便管理同分享。
* 團隊協作：GitHub提供多種功能，方便團隊成員共同開發同管理項目。
* 開源項目：GitHub係全球最大嘅開源平台，吸引咗無數開發者貢獻代碼同參與開源社區。
* 企業項目：GitHub亦提供GitHub Enterprise，針對企業提供更高嘅安全性同定制化服務。

## 收費模式

GitHub提供免費同付費版本，針對唔同需求嘅用戶：

* 免費計劃：支持公開同少量私有倉庫，適合個人開發者同小型團隊。
* 付費計劃：支持無限私有倉庫，提供更多高級功能，例如更大存儲空間、更高級嘅權限控制等。
* GitHub Enterprise：為企業提供專業級別嘅安全性、數據隱私同技術支持。

## 影響力

GitHub係全球開發者最愛用嘅代碼托管平台之一，擁有以下影響力：

* 開源項目中心：例如Linux、React、Vue.js等著名開源項目都喺GitHub上進行開發同管理。
* 開發者社區：超過1億開發者註冊咗GitHub，形成咗一個龐大嘅技術社區。
* 技術教育：GitHub提供免費資源同工具，支持學校、學生同開發者學習技術。

## 出面網頁

* GitHub官方網站
# 海報環節

海報環節畀學者親自解釋張海報嘅時間，在場嘅其他學者可以即場問問題。
**海報環節**，又叫**海報演示**、**海報滙報**、**海報發表**或者**海報交流**，係指學術研討會或者類似活動之中，專門俾學者親自解釋自己嗰張研究海報嘅時段，在場嘅其他學者可以即場問問題。研討會可以有一個或者多過一個海報環節。

海報環節係一種帶有互動性嘅匯報學術成果嘅渠道，研究生或者新晉學者成日都會爭取機會，想喺海報環節嗰度匯報自己嘅研究，籍此識多啲人、練習點樣向人解釋研究結果... 等等。

要參與海報環節，研究者通常要首先向搞研討會嘅組織提交摘要，跟住個組織要審批份摘要，檢視佢係咪有足夠價值。有陣時，呢個過程入便可能包埋同儕互評，符合學術期刊發表嘅資格。評審人員揀好，就會通知投稿嘅人話俾佢哋知佢哋有冇被選中。

## 設計

呢幅相右邊嗰個人喺度向其他人講解自己份研究，一路喺度指返自己張海報。
研究海報嘅設計，好多時要做到用視覺化嘅方式快速提供資訊俾行過嘅人。以下係一啲較多人講嘅技巧：

* 清晰層次：標題要大而簡潔；用小節標題（如**研究背景**、**方法**、**結果**、**結論**）劃分二到四欄，等讀者可以輕易於由左至右、由上而下閱讀，跟從所謂嘅 Z 字形眼郁動。
* 精簡文字：以要點代替長嘅段落；每段唔多過三到四行，避免細字密排。
* 圖像優先：用高解像度嘅統計圖同相；圖例、座標、單位標示要齊全；顏色對比足夠以保障可讀度。
* 一致風格：整體配色、字體、行距同留白要前後一致；避免過多裝飾元素分散注意力。
* 實用資訊：於標題附近列出作者、所屬機構、聯絡電郵；可加 QR 碼連結論文全文或者數據集。
* 尺寸規格：要遵守主辦方要求，並預留少少邊位方便貼喺第啲海報隔籬。

## 匯報

參加海報環節，仲會講求口才，參加者唔單只要做到幅海報吸引到人，仲要向人講解自己嘅研究，尤其係呢啲研究對人類知識作出咗咩貢獻。以下呢啲都係常見嘅匯報技巧：

* 開場稿：佢哋好多時要準備 30 秒同 1 分鐘版本，自我介紹，加埋研究問題、最重要發現係乜同埋呢啲發現有咩意義噉。
* 互動導向：可以首先問對方嘅背景或有咩興趣，再按需要調整深度；鼓勵對方提問，適當嘅時候用筆示範海報重點。
* 語言精準：用簡潔專業術語配合通俗解說；避免讀稿式逐字重述海報全文。
* 時間管理：高峰時段以概要為主；如果對方想深入，提供資料連結或約後續交流。
* 收集反饋：記錄常見問題、建議同潛在合作；準備咭片或聯絡方法。
* 儀態與佈局：企嘅姿勢要自然、目光接觸、音量適中；現場備有簡短手冊或圖例打印件以備派發。

## 睇埋

* 研討會
* 學術文

## 註

## 引

## 拎

* （英文）簡介研討會海報嘅設計
# 維多利亞女皇

晚年嘅維多利亞女皇（1899年）
**維多利亞女皇**（英文：**Queen Victoria**，1819年5月24號—1901年1月22號）係在位時間第二長嘅英國君主，亦係世界史上在位時間第二長嘅女性君主，亦係英國漢諾威王朝末代君主。

佢18歲從伯父英王威廉四世繼位。統治嗰陣（1837－1901年）叫維多利亞時代，係英國最繁榮時期。當中由1876年開始，佢成為印度女皇，英國歷史上唯一有女皇（Empress）頭銜嘅女性君主。死後由大仔愛德華七世繼位。

## 睇埋

* 維多利亞港
* 皇家式嘅我哋
# 昆士蘭

**昆士蘭
Queensland**|

|  |  |
| --- | --- |
|  |  |
| 昆士蘭州旗 | 昆士蘭州徽 |

 |
|  澳洲其他地區 |
| **首府** | 布里斯本  |
| **政府**  - 總督  - 州長 | 君主立憲 Jeannette Young Steven Miles（澳洲工黨） |
| **聯邦代表**  - 眾議院議席  - 參議院議席 |   30 12 |
| **州生產總值**  - 總值（$m）  - 人均（$） | **（2019年）** A$3,570.44億（第3） $70,862/人（第5） |
| **人口**  - 人口  - 人口密度 | **（2016年）** 4,844,500（第3） 2.80/km²（第5） |
| **面積**  - 總和  - 陸地  - 水域 |   1,852,642 km²（第2） 1,730,620 km² 121,991 km²（6.58%） |
| **地面高度**  - 最高點  - 最低點 |   Mount Bartle Frere（海拔1,622米） ? |
| **時區** | UTC+10  |
| **簡稱**  - 郵政  - **ISO 3166-2:AU** |   QLD AU-QL |
| **網址** | www.qld.gov.au |

**昆士蘭州**（英文：**Queensland**），簡稱**昆州**、**昆省**，係澳洲東北部一個州，亦係澳洲第二大嘅州，人口喺澳洲排第三，首府係布里斯班。昆士蘭同其他州好唔同，昆士蘭人口唔係集中喺首府，反而係分散喺唔同嘅主要城市，分別有黃金海岸、柬兹、湯士維、洛咸頓、麥卡伊等等。

昆士蘭喺亞熱帶，全年都好好陽光，所以好多人叫佢做「陽光之州」（Sunshine State）。

## 人口

根據2021年嘅估計，昆士蘭嘅人口大概有527萬人喥。而且係全國人口增長最多嘅州。人口增長主要係嚟自其他州嘅移民。

布里斯班係昆士蘭嘅首府，人口最多，佔全州49%，其他城市有黃金海岸、柬兹、湯士維、洛咸頓、麥卡伊等。人口雖然比其他州分散，但東南部始終係人口最多嘅地區。呢區以布里斯班為中心，由沿岸有成200公里長嘅都市群構成，由路沙南至特威德河。

## 經濟

呢個州農業發達。全國嘅牛奶、香蕉、菠蘿、咖啡、煙草、花生、木材、豆類、蘋果、香蕉、菠蘿、木瓜、荔枝、芒果、穀物、甘蔗、棉花、等都主要喺呢度出產。礦產資源亦豐富，礦產量佔全國24%。主要礦產有鉛、鋅、銅、鈾、鋁礬土、錳、銀、金、鉬、煤、鐵礦砂、石油、天然氣、磷酸鹽、紅金石、蛋白石等等。工業有提煉礦產嘅工廠。另外旅遊業都好發達，主要景點有大堡礁同黃金、陽光兩海岸。
# 阿爾及爾

| 阿爾及爾 الجزائر、Lezzayer、Alger、Dzayer  |
| --- |
| File:Argel 3.jpg、Alger monochrome.jpg、Algiers Montage.png |
|

|  |  |
| --- | --- |
|  **旗幟** |  **徽章** |

 |
|  |
| 國家 |  阿爾及利亞 |
| 建立 | 公元944年 |
| 政府 |
|  • 阿頭 | Maahdia Benghalia  |
| 面積 |
|  • 總計 | 363 平方公里（140 平方英里） |
| 人口（2008年4月14號） |
|  • 總計 | 2,364,230 |
|  • 密度 | 6,500/平方公里（17,000/平方英里） |
| 郵政號碼 | 16000–16132 |
| 電話字頭 | 021 |
| 網站 | alger.mta.gov.dz |
| 維基媒體 | © OpenStreetMap阿爾及爾嘅地圖 |

阿爾及爾喺阿爾及利亞嘅位置
徽
阿爾及爾一間清真寺
**阿爾及爾**（阿拉伯文：**الجزائر‎**，英文：**Algiers**）係阿爾及利亞嘅首都同海港，北濱地中海。截至2009年有人口274萬，約莫佔阿爾及利亞全國人口嘅十分之一。

阿爾及爾屬於典型嘅地中海型氣候，降雨量為690~760公釐，大多集中喺11月至3月，平均最高氣溫係攝氏15至29度。呢度除咗紡織同埋礦業之外，農業都好發達，盛產葡萄酒。